Schindler's List

('Index Schindler') est pellicula Americana anno 1993 divulgata, a Stephano Spielberg disposita, quae magni est habita simul ac divulgata est. Data sunt huic septem praemia Oscar.

 Synopsis 
"Quicumque unam servat vitam, totum servat mundum" (Itzhak Stern).<p>
Anno 1939, Anscharius Schindler (Liam Neeson), dux Germanicus  fabricae ollarum (Theodisce Deutsche Emailwaren Fabrik, vel D.E.F.), Cracoviam commodum pervenerat, cum Iudaei cuncti in regionibus praestitutis urbis inducti essent. Schindler effecit, ut multi eorum sibi darentur operarii suae fabricae.

Cum commotus esset sceleribus caedibusque contra Iudaeos coeptis a militibus Nationalis Socialisticaeque Factionis, Anscharius, homo maxime dives sed sui profusus, conatus est multos plurimosque Iudaeos impetrare ad eos servandos a ferocia militum Hitlerianorum, simulans se hos petere ad fabricam augendam. Propter auxilium sui amici Iudaei Isaaci (Itzhak) Stern appellati (Ben Kingsley) Anscharius plurimos milites ducesque castrorum carceralium corrupit, et nomina Iudaeorum servandorum scripta sunt in indice.

Ut in pellicua narratur, Schindler bello confecto iam quam pauperrimus factus est, quia omnia sua ad homines emendos et aliquo modo servandos dedisset, profugere debet: nam Anscharius publice socius fatebatur Nationalis Socialisticaeque Factionis, quamvis istam factionem semper aborreret.

Propter Anscharium Schindler, amplius mille Iudaeorum servati a certa morte sunt.

 Nexus externi 

 Pelliculae pagina officialis 
 Verus index (PDF)

Categoria:Centum celeberrimae pelliculae
Categoria:Pelliculae dramaticae
Categoria:Pelliculae 1993
Categoria:Pelliculae Civitatum Foederatarum
Categoria:Secundum bellum mundanum
Categoria:Stephanus Spielberg